Shaked ble regnet som en av Israels mest aktive og innflytelserike parlamentarikere. En av årsakene til denne statusen er at hun var med på å foreslå og drive gjennom en lov som tvinger ikkestatlige organisasjoner til å redegjøre for donasjoner som kommer fra utlandet, en omfattende lov mot terrorisme, et lovforslag som begrenser Høyesteretts makt samt en lov som tydeliggjør at Israel er det jødiske folks nasjonalstat.